CELEX: 32012D0304
Language: sk
Date: 2012-06-11 00:00:00
Title: 2012/304/EÚ: Vykonávacie rozhodnutie Komisie z  11. júna 2012 , ktorým sa laboratóriám v Chorvátsku a Mexiku povoľuje vykonávať sérologické skúšky na sledovanie účinnosti vakcín proti besnote [oznámené pod číslom C(2012) 3761]  Text s významom pre EHP

13.6.2012   
            
            
               SK
            
            
               Úradný vestník Európskej únie
            
            
               L 152/50
            
         VYKONÁVACIE ROZHODNUTIE KOMISIE
   z 11. júna 2012,
   ktorým sa laboratóriám v Chorvátsku a Mexiku povoľuje vykonávať sérologické skúšky na sledovanie účinnosti vakcín proti besnote
   [oznámené pod číslom C(2012) 3761]
   (Text s významom pre EHP)
   (2012/304/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na rozhodnutie Rady 2000/258/ES z 20. marca 2000, ktorým sa určuje osobitný inštitút zodpovedný za stanovenie kritérií potrebných pre normalizáciu sérologických skúšok určených na sledovanie efektívnosti vakcín proti besnote (1), a najmä na jeho článok 3 ods. 2,
   keďže:
   
               (1)
            
            
               Rozhodnutím 2000/258/ES sa určuje Agence nationale de sécurité sanitaire de l’alimentation, de l’environnement et du travail (ANSES) v Nancy, Francúzsko (predtým známa ako Agence française de sécurité sanitaire des aliments, AFSSA) za osobitný inštitút zodpovedný za stanovenie kritérií potrebných pre normalizáciu sérologických skúšok určených na sledovanie účinnosti vakcín proti besnote.
            
         
               (2)
            
            
               V uvedenom rozhodnutí sa takisto stanovuje, že ANSES má zdokumentovať posúdenie laboratórií v tretích krajinách, ktoré požiadali o vykonávanie sérologických skúšok na sledovanie účinnosti vakcín proti besnote.
            
         
               (3)
            
            
               Príslušný úrad v Chorvátsku predložil žiadosť o schválenie laboratória pre besnotu a všeobecnú virológiu na veterinárnom ústave v uvedenej tretej krajine na účely vykonávania takýchto sérologických skúšok. Uvedená žiadosť je podporená priaznivou správou agentúry ANSES z 20. septembra 2011 z posúdenia uvedeného laboratória.
            
         
               (4)
            
            
               Príslušný úrad v Mexiku predložil žiadosť o schválenie laboratória v Centro Nacional de Servicios de Diagnóstico en Salud Animal v uvedenej tretej krajine na účely vykonávania takýchto sérologických skúšok. Uvedená žiadosť je podporená priaznivou správou agentúry ANSES z 20. septembra 2011 z posúdenia uvedeného laboratória.
            
         
               (5)
            
            
               Uvedeným laboratóriám by sa preto malo povoliť vykonávať sérologické skúšky na sledovanie účinnosti vakcín proti besnote v prípade psov, mačiek a fretiek.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   V súlade s článkom 3 ods. 2 rozhodnutia 2000/258/ES sa na vykonávanie sérologických skúšok na sledovanie účinnosti vakcín proti besnote v prípade psov, mačiek a fretiek schvaľujú tieto laboratóriá:
   
               a)
            
            
               
                           Chorvátsky veterinárny ústav
                        
                     
                           Laboratórium pre besnotu a všeobecnú virológiu
                        
                     
                           Savska cesta 143
                        
                     
                           Zagreb 10000
                        
                     
                           Chorvátsko;
                        
                     
         
               b)
            
            
               
                           Centro Nacional de Servicios de Diagnóstico en Salud Animal
                        
                     
                           Km. 37.5 Carretera Federal México – Pachuca
                        
                     
                           55740 Tecámac
                        
                     
                           Mexiko.
                        
                     
         Článok 2
   Toto rozhodnutie sa uplatňuje od 1. júla 2012.
   Článok 3
   Toto rozhodnutie je určené členským štátom.
   
      V Bruseli 11. júna 2012
      
         
            Za Komisiu
         
         John DALLI
         
            člen Komisie
         
      
   
   
      (1)  Ú. v. ES L 79, 30.3.2000, s. 40.